**Príloha č. 2**

**Opis predmetu zákazky.**

Obstarávateľ ako zamestnávateľ, je povinný zabezpečovať pre svojich cca **2 700** zamestnancov vykonávanie pracovnej zdravotnej služby podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a súvisiacich osobitných predpisov.

**Rozsah služieb:**

1. výkon činnosti pracovnej zdravotnej služby (kontinuálny proces) pre všetky pracoviská a všetkých zamestnancov v Bratislave, prípadne i mimo nej (v prípade rekondičných pobytov) v rozsahu stanovenom:
2. zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (§ 30a, §§ 30 až 42);
3. vyhláškou Ministerstva zdravotníctva Slovenskej republiky č. 208/2014 Z. z. o podrobnostiach o rozsahu a náplni výkonu pracovnej zdravotnej služby, o zložení tímu odborníkov, ktorí ju vykonávajú, a o požiadavkách na ich odbornú spôsobilosť;
4. vyhláškou Ministerstva zdravotníctva Slovenskej republiky č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v znení neskorších predpisov;
5. zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (§ 11 a § 21);
6. **zákonom 513/2009 Z. z.** [**o dráhach a o zmene a doplnení niektorých zákonov**](http://www.google.sk/url?q=http://www.sgpstandard.cz/editor/files/tech_poz/tech_poz/sr/pp_sr/eu_zelez/2009_513.pdf&sa=U&ei=jpGtTdrRKcb5sgbct5zYDA&ved=0CAwQFjAA&usg=AFQjCNEliKN6slMqObtV9HbzvPl2IMYU4Q) **v znení neskorších predpisov (§ 102 ods. 1 písm. q) bod 2.)**;
7. [**zákonom č. 514/2009 Z. z. o doprave na dráhach**](http://www.google.sk/url?q=http://www.urzd.sk/legislativa/514-09-zakon_o_doprave_na_drahach.pdf&sa=U&ei=-pCtTffOAo_5sgaR5KDYDA&ved=0CAwQFjAA&usg=AFQjCNHtbq7udo5BSu7jjcUZm7oRc9v0cA) **v znení neskorších predpisov (§ 36 ods. 1 písm. f))**;
8. vyhláškou Ministerstva dopravy pôšt a telekomunikácií Slovenskej republiky č. 245/2010 Z. z. o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a dopravy na dráhe v znení neskorších predpisov; a
9. smernicou Ministerstva dopravy pôšt a telekomunikácií Slovenskej republiky č. 59/2010 o preukaze na vedenie dráhového vozidla, podrobnostiach pre vydanie poverovania pre právnické osoby, o odbornej príprave a skúške skúšobného komisára
10. Zákonom 8/2009 Z.z. o cestnej premávke
11. objektivizácia pracovného prostredia meraniami (**1. a 2. kategória**) – bez spoplatnenia pri prevzatí tejto agendy od pôvodného dodávateľa pri inicializácii spolupráce;
12. školenia o zásadách na poskytovania prvej pomoci;
13. poradenstvo a konzultácie; a
14. vykonávanie lekárskych preventívnych prehliadok zamestnancov vo vzťahu k práci na základe rezervácie konkrétneho termínu v rezervačnom/ informovačnom systéme dodávateľa, podľa jednotlivých druhov profesií (základná, vstupná, periodická, mimoriadna a výstupná, opakovaná pri posudku s obmedzením) cca **30 – 50 prehliadok týždenne (Ø 40 s možnosťou využitia ad hoc termínu v prípade nevyužitia plnej týždennej kapacity a so zabezpečením dodatočnej kapacity na vstupné prehliadky v prípade masívneho náboru)**, resp. cca **2100 za 1 rok** **na jednej adrese, v jednom zdravotníckom zariadení a v priebehu jedného dňa**, vrátane vystavenia lekárskej správy a posudku.
15. Systém spĺňa nasledujúce požiadavky:

* Možnosť objednávania prehliadok online
* Systém pre klienta - Firemná zóna - systém poskytne prehľad o zamestnancoch, ktorých zdravotná spôsobilosť sa posudzovala
* Systém pre klienta - Firemná zóna - systém sleduje platnosť posudkov
* Systém pre klienta - Firemná zóna - systém má archív

Uchádzač v ponuke predloží:

1. povolenie na prevádzkovanie zdravotníckeho zariadenia, z ktorého bude vyplývať oprávnenie vykonávať jednotlivé vyšetrenia, ktoré sú súčasťou lekárskej preventívnej prehliadky vo vzťahu k práci v zmysle týchto súťažných podkladov na jednom mieste prevádzkovania,
2. čestné vyhlásenie uchádzača, že zdravotnícke zariadenie, v ktorom sa budú vykonávať jednotlivé vyšetrenia, ktoré sú súčasťou lekárskej preventívnej prehliadky vo vzťahu k práci v zmysle týchto súťažných podkladov, je personálne zabezpečené a materiálno-technicky vybavené na vykonávanie jednotlivých vyšetrení, ktoré sú súčasťou lekárskej preventívnej prehliadky vo vzťahu k práci v zmysle týchto súťažných podkladov.